# Joan Mir Mayrata

Joan Mir Mayrata (Palma, 1 de setembre de 1997) és un pilot de motociclisme mallorquí que ha estat dues vegades campió del món (de Moto3 el 2017 i de MotoGP el 2020). Actualment, competeix al mundial de MotoGP amb l'equip Repsol Honda.

## Carrera esportiva
### Primers anys

Joan Mir va començar a córrer a deu anys amb minimotos. Entre el 2008 i el 2011 va córrer a les Illes Balears i hi va guanyar els campionats de minimoto i minimotard i la Bankia Cup. El 2013 va passar a córrer a la MotoGP Rookies Cup, on quedà novè aquell any i segon el 2014. El 2015 va competir al campionat FIM CEV Moto3, on acabà quart.

### Moto3 i Moto2

Mir va debutar en Gran Premi en la categoria de Moto3 el 2015, quan va participar al Gran Premi d'Austràlia com a substitut del lesionat Hiroki Ono amb l'Honda NSF250R de l'equip Leopard Racing. El 2016 va esdevenir pilot habitual d'aquest equip, aquesta vegada als comandaments d'una KTM RC 250 GP com a company de Fabio Quartararo i Andrea Locatelli; aquell any mateix va aconseguir la pole position i la victòria al Gran Premi d'Àustria. Al Gran Premi de San Marino va quedar tercer i aconseguí un altre podi a la darrera cursa, a Xest. Mir va acabar la seva primera temporada completa al mundial en cinquena posició, només per darrere de Brad Binder, Enea Bastianini, Jorge Navarro i Francesco Bagnaia.
El 2017 es mantingué al mateix equip que la temporada anterior, però ara amb una Honda NSF250R i amb Livio Loi de company. Va començar el mundial amb dues victòries (Gran Premi de Qatar i Gran Premi de l'Argentina). El 22 d'octubre, al circuit de Phillip Island, va aconseguir la victòria i es va proclamar campió del món de Moto3 dues curses abans del final del campionat.
El 2018 va passar a Moto2 pilotant una Kalex de l'equip Marc VDS Racing, on tingué de company Àlex Márquez. Va obtenir dos segons llocs (Alemanya i Austràlia) i dos de tercers (França i Itàlia) i va acabar la temporada en la sisena posició.

### MotoGP
#### Suzuki (2019-2022)

El 2019, Mir va passar a MotoGP després de fitxar per Suzuki com a company d'equip d'Àlex Rins. El seu millor resultat aquell any va ser un cinquè lloc a Austràlia i va acabar la temporada al dotzè lloc. Aquella temporada es va haver de perdre els Grans Premis d'Àustria i Gran Bretanya a causa d'una contusió pulmonar patida en uns entrenaments previs al circuit de Brno.
El 2020 continuà amb Suzuki. El 16 d'agost va aconseguir el seu primer podi de MotoGP a Àustria, on fou segon. Va ser tercer al Gran Premi de San Marino i després va encadenar dos segons llocs. Gràcies a la tercera posició al Gran Premi d'Aragó, va passar a liderar la classificació provisional del campionat. A Terol va quedar tercer i va guanyar el Gran Premi d'Europa a Xest -la seva primera victòria a MotoGP. En la segona cursa celebrada al circuit valencià va aconseguir la setena posició, cosa que el va permetre de proclamar-se campió del món de MotoGP en el seu segon any a la màxima categoria.
El 2021 continuà amb Suzuki. Va obtenir dos segons llocs (Estíria i Algarve) i quatre de tercers (Portugal, Itàlia, Països Baixos i Aragó). Va acabar la temporada en tercer lloc final.
El 2022 es va haver de perdre quatre Grans Premis a causa d'una lesió, sent substituït a l'equip per Kazuki Watanabe i Danilo Petrucci, fins que va tornar per al Gran Premi d'Austràlia. Va acabar la temporada en el quinzè lloc final.

#### Honda (2023-actualitat)

A l'agost del 2022, Mir va fitxar per l'equip Repsol Honda de cara a la temporada del 2023. El seu contracte era per dos anys i al primer va tenir Marc Márquez com a company. Durant el seu primer campionat amb HRC va demostrar estar en un moment de forma per sota de les expectatives i, a més, va patir algunes lesions. El seu millor resultat de la temporada va ser el cinquè lloc al Gran Premi de l'Índia i va acabar el campionat en la vint-i-dosena posició.
El juny de 2024, Honda li va renovar el contracte per a dues temporades més.

## Resultats al Mundial de motociclisme
### Per temporada

| Temporada | Categoria | Moto | Equip | Curses | Victòries | Podis | Poles | FLaps | Pts | Posició | Títols |
| 2015 | Moto3 | Honda | Leopard Racing | 1 | 0 | 0 | 0 | 0 | 0 | NC | – |
| 2016 | Moto3 | KTM | Leopard Racing | 18 | 1 | 3 | 1 | 2 | 144 | 5è | – |
| 2017 | Moto3 | Honda | Leopard Racing | 18 | 10 | 13 | 1 | 3 | 341 | 1r | 1 |
| 2018 | Moto2 | Kalex | EG 0,0 Marc VDS | 18 | 0 | 4 | 0 | 1 | 155 | 6è | – |
| 2019 | MotoGP | Suzuki | Team Suzuki Ecstar | 17 | 0 | 0 | 0 | 0 | 92 | 12è | – |
| 2020 | MotoGP | Suzuki | Team Suzuki Ecstar | 14 | 1 | 7 | 0 | 0 | 171 | 1r | 1 |
| 2021 | MotoGP | Suzuki | Team Suzuki Ecstar | 18 | 0 | 6 | 0 | 1 | 208 | 3r | – |
| 2022 | MotoGP | Suzuki | Team Suzuki Ecstar | 16 | 0 | 0 | 0 | 0 | 87 | 15è | – |
| 2023 | MotoGP | Honda | Repsol Honda Team | 15 | 0 | 0 | 0 | 0 | 26 | 22è | – |
| 2024 | MotoGP | Honda | Repsol Honda Team | 19 | 0 | 0 | 0 | 0 | 21 | 21è | – |
| Total | Total | Total | Total | 154 | 12 | 33 | 2 | 7 | 1245 | | 2 |

### Per categoria

| Categoria | Temporada | 1a Cursa | 1r Podi | 1a Victòria | Curses | Victòries | Podis | Poles | FLaps | Pts | Títols |
| Moto3 | 2015–2017 | 2015 Austràlia | 2016 Àustria | 2016 Àustria | 37 | 11 | 16 | 2 | 5 | 485 | 1 |
| Moto2 | 2018 | 2018 Qatar | 2018 França | | 18 | 0 | 4 | 0 | 1 | 155 | 0 |
| MotoGP | 2019–actualitat | 2019 Qatar | 2020 Àustria | 2020 Europa | 99 | 1 | 13 | 0 | 1 | 605 | 1 |
| Total | 2015–actualitat | 2015–actualitat | 2015–actualitat | 2015–actualitat | 154 | 12 | 33 | 2 | 7 | 1245 | 2 |

### Curses per any

Barem de puntuació de 1993 ençà:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Cursa | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
| Sprint | 12 | 9 | 7 | 6 | 5 | 4 | 3 | 2 | 1 | | | | | | |
* ↑ La cursa Sprint va ser introduïda la temporada del 2023
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida; les posicions en superíndex són les de la cursa Sprint)
| Any | Categoria | Moto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pos | Pts |
| 2015 | Moto3 | Honda | QAT | AME | ARG | ESP | FRA | ITA | CAT | NED | GER | IND | CZE | GBR | SM | ARA | JPN | AUS Ret | MAL | VAL | | | NC | 0 |
| 2016 | Moto3 | KTM | QAT 12 | ARG 5 | AME Ret | ESP 6 | FRA 25 | ITA 7 | CAT 8 | NED 8 | GER Ret | AUT 1 | CZE 8 | GBR 9 | SM 3 | ARA 5 | JPN 9 | AUS Ret | MAL Ret | VAL 2 | | | 5è | 144 |
| 2017 | Moto3 | Honda | QAT 1 | ARG 1 | AME 8 | ESP 3 | FRA 1 | ITA 7 | CAT 1 | NED 9 | GER 1 | CZE 1 | AUT 1 | GBR 5 | SM 2 | ARA 1 | JPN 17 | AUS 1 | MAL 1 | VAL 2 | | | 1r | 341 |
| 2018 | Moto2 | Kalex | QAT 11 | ARG 7 | AME 4 | ESP 11 | FRA 3 | ITA 3 | CAT Ret | NED 5 | GER 2 | CZE Ret | AUT 8 | GBR C | SM 5 | ARA 6 | THA Ret | JPN 11 | AUS 2 | MAL 10 | VAL Ret | | 6è | 155 |
| 2019 | MotoGP | Suzuki | QAT 8 | ARG Ret | AME 17 | ESP Ret | FRA 16 | ITA 12 | CAT 6 | NED 8 | GER 7 | CZE Ret | AUT | GBR | SM 8 | ARA 14 | THA 7 | JPN 8 | AUS 5 | MAL 10 | VAL 7 | | 12è | 92 |
| 2020 | MotoGP | Suzuki | ESP Ret | ANC 5 | CZE Ret | AUT 2 | STY 4 | SM 3 | EMI 2 | CAT 2 | FRA 11 | ARA 3 | TER 3 | EUR 1 | VAL 7 | POR Ret | | | | | | | 1r | 171 |
| 2021 | MotoGP | Suzuki | QAT 4 | DOH 7 | POR 3 | ESP 5 | FRA Ret | ITA 3 | CAT 4 | GER 9 | NED 3 | STY 2 | AUT 4 | GBR 9 | ARA 3 | SM 6 | AME 8 | EMI Ret | ALR 2 | VAL 4 | | | 3r | 208 |
| 2022 | MotoGP | Suzuki | QAT 6 | INA 6 | ARG 4 | AME 4 | POR Ret | ESP 6 | FRA Ret | ITA Ret | CAT 4 | GER Ret | NED 8 | GBR Ret | AUT Ret | SM | ARA DNS | JPN | THA | AUS 18 | MAL 19 | VAL 6 | 15è | 87 |
| 2023 | MotoGP | Honda | POR 11 | ARG DNS | AME Ret | ESP Ret | FRA Ret | ITA DNS | GER | NED | GBR Ret | AUT Ret | CAT 17 | SM Ret | IND 5 | JPN 12 | INA Ret | AUS Ret | THA 12 | MAL Ret | QAT 14 | VAL DNS | 22è | 26 |
| 2024 | MotoGP | Honda | QAT 13 | POR 12 | AME Ret | ESP 12$^9$ | FRA Ret | CAT 15 | ITA Ret | NED Ret | GER 18 | GBR Ret | AUT 17 | ARA 14 | SM WD | EMI 11 | INA Ret | JPN Ret | AUS Ret | THA 15 | MAL Ret | SLD Ret | 21è | 21 |

## Referències

* ↑ «Sobre mi» (en castellà). joanmir.com. Arxivat de l'original el 2016-10-18. [Consulta: 17 desembre 2016].
* ↑ J.M. «Joan Mir en fa prou amb el setè lloc i celebra l'històric títol de MotoGP amb Suzuki». lesportiudecatalunya.cat. L'Esportiu, 15-11-2020. [Consulta: 15 novembre 2020].
* ↑ «Joan Mir» (en anglès). Red Bull A.G.
* ↑ «CEV 2015» (en anglès). FIM CEV Repsol. Arxivat de l'original el 3/6/2021. [Consulta: 3 juny 2021].
* ↑ «El piloto mallorquín Joan Mir consigue su primera 'pole' en Moto3» (en castellà). UH Deportes. [Consulta: 17 desembre 2016].
* ↑ «Épica victoria del 'rookie' Joan Mir en el GP de Austria de Moto3» (en castellà). Sport. [Consulta: 17 desembre 2016].
* ↑ «El mallorquín Joan Mir cierra el Mundial con una segunda posición en Valencia, donde gana Binder» (en castellà). UH Deportes. [Consulta: 17 desembre 2016].
* ↑ «Moto3, Mir si laurea (in anticipo) campione del mondo in Australia» (en italià). RCS MediaGroup S.p.A., 22-10-2017.
* ↑ «MotoGP 2019 Qatar - Entry List» (en anglès). Dorna Sports S.L., 08-03-2019.
* ↑ Zamagni, Giovanni. «MotoGP 2020. Joan Mir vince il GP d'Europa a Valencia» (en italià). CRM S.r.l., 08-11-2020.
* ↑ Falcioni, Massimo. «Mir campione 2020: caratteristiche e storia del nuovo re» (en italià). RCS MediaGroup S.p.A., 15-11-2020.
* ↑ «MotoGP 2020 - World Championship Classification» (en anglès). Dorna Sports S.L., 22-11-2020.
* ↑ «MotoGP 2021 - World Championship Classification» (en anglès). Dorna Sports S.L., 14-11-2021.
* ↑ Tiseo, Giandomenico. «MotoGP, Joan Mir rinuncia ai GP di Aragon e del Giappone: infortunio alla caviglia non superato» (en italià). Diario del Web S.r.l., 16-09-2022.
* ↑ Bellan, Matteo. «Petrucci sulla Suzuki in Thailandia, è ufficiale: “Voglio godermela”» (en italià). CDM Edizioni, 26-09-2022.
* ↑ «MotoGP 2022 - World Championship Classification» (en anglès). Dorna Sports S.L., 06-11-2022.
* ↑ Rauli, Giacomo. «Honda: Joan Mir pilota ufficiale per i prossimi 2 anni» (en italià). Motorsport Network, 30-08-2022.
* ↑ «MotoGP 2023 - World Championship Classification» (en anglès). Dorna Sports S.L., 26-11-2023.
* ↑ Garcia Casanova, Germán. «HONDA E MIR RINNOVANO PER ALTRE DUE STAGIONI» (en italià), 18-06-2024.

## Enllaços externs

* Perfil a MotoGp.com (anglès)
Campions del Món de motociclisme de 125cc i Moto3$^1$ :
1949 - Pagani
1950 - Ruffo
1951 - Ubbiali
1952 - Sandford
1953 - Haas
1954 - Hollaus
1955 - Ubbiali
1956 - Ubbiali
1957 - Provini
1958 - Ubbiali
1959 - Ubbiali
1960 - Ubbiali
1961 - Phillis
1962 - Taveri
1963 - Anderson
1964 - Taveri
1965 - Anderson
1966 - Taveri
1967 - Ivy
1968 - Read
1969 - Simmonds
1970 - Braun
1971 - Nieto
1972 - Nieto
1973 - Andersson
1974 - Andersson
1975 - Pileri
1976 - Bianchi
1977 - Bianchi
1978 - Lazzarini
1979 - Nieto
1980 - Bianchi
1981 - Nieto
1982 - Nieto
1983 - Nieto
1984 - Nieto
1985 - Gresini
1986 - Cadalora
1987 - Gresini
1988 - Martínez
1989 - Crivillé
1990 - Capirossi
1991 - Capirossi
1992 - Gramigni
1993 - Raudies
1994 - Sakata
1995 - Aoki
1996 - Aoki
1997 - Rossi
1998 - Sakata
1999 - Alzamora
2000 - Locatelli
2001 - Poggiali
2002 - Vincent
2003 - Pedrosa
2004 - Dovizioso
2005 - Lüthi
2006 - Bautista
2007 - Talmácsi
2008 - Di Meglio
2009 - Simón
2010 - M. Márquez
2011 - Terol
2012 - Cortese
2013 - Viñales
2014 - À. Márquez
2015 - Kent
2016 - Binder
2017 - Mir
2018 - Martin
2019 - D. Porta
2020 - Arenas
2021 - Acosta
2022 - Guevara
2023 - Masià
2024 - Alonso :
$^1$El campionat de 125cc se substituí pel nou de Moto3 la temporada de 2012. :
Campions del Món de motociclisme de 500cc i MotoGP$^1$ :
1949 - Graham
1950 - Masetti
1951 - Duke
1952 - Masetti
1953 - Duke
1954 - Duke
1955 - Duke
1956 - Surtees
1957 - Liberati
1958 - Surtees
1959 - Surtees
1960 - Surtees
1961 - Hocking
1962 - Hailwood
1963 - Hailwood
1964 - Hailwood
1965 - Hailwood
1966 - Agostini
1967 - Agostini
1968 - Agostini
1969 - Agostini
1970 - Agostini
1971 - Agostini
1972 - Agostini
1973 - Read
1974 - Read
1975 - Agostini
1976 - Sheene
1977 - Sheene
1978 - Roberts
1979 - Roberts
1980 - Roberts
1981 - Lucchinelli
1982 - Uncini
1983 - Spencer
1984 - Lawson
1985 - Spencer
1986 - Lawson
1987 - Gardner
1988 - Lawson
1989 - Lawson
1990 - Rainey
1991 - Rainey
1992 - Rainey
1993 - Schwantz
1994 - Doohan
1995 - Doohan
1996 - Doohan
1997 - Doohan
1998 - Doohan
1999 - Crivillé
2000 - Roberts Jr
2001 - Rossi
2002 - Rossi
2003 - Rossi
2004 - Rossi
2005 - Rossi
2006 - Hayden
2007 - Stoner
2008 - Rossi
2009 - Rossi
2010 - Lorenzo
2011 - Stoner
2012 - Lorenzo
2013 - Márquez
2014 - Márquez
2015 - Lorenzo
2016 - Márquez
2017 - Márquez
2018 - Márquez
2019 - Márquez
2020 - Mir
2021 - Quartararo
2022 - Bagnaia
2023 - Bagnaia
2024 - Martín :
$^1$El campionat de 500cc se substituí pel nou de MotoGP la temporada de 2002. :